b"\n_START_ARTICLE_\n888casino\n_START_SECTION_\nHistorie\n_START_PARAGRAPH_\nCasino-on-Net blev grundlagt af br\xc3\xb8drene Aaron og Avi Shaked i samarbejde med Ron og Shay Ben-Yitzhaq, ogs\xc3\xa5 br\xc3\xb8dre, i 1997. Aaron Shaked h\xc3\xa6vder at v\xc3\xa6re kommet p\xc3\xa5 ideen om at starte et online casino da han deltog i en tandl\xc3\xa6gekonference i Monte Carlo. I 1994 blev den s\xc3\xa5kaldte Free Trade & Processing Zone Act-lovgining gennemf\xc3\xb8rt i Antigua og Barbuda, hvilket \xc3\xa5bnede for udviklingen af lovlige online casinoer. Casino-on-Net blev omd\xc3\xb8bt til 888casino i 2010 for at skabe sammenh\xc3\xa6ng i udtryk og pr\xc3\xa6sentation med de \xc3\xb8vrige 888-produkter. I 2015 var siden licenseret og aktiv i Gibraltar, New Jersey, Danmark, Spanien og en r\xc3\xa6kke andre lande og territorier._NEWLINE_888casino var titelsponsor for World Seniors Championship i snooker i 2013._NEWLINE_I 2015 beskev magasinet Gaming Intelligence 888casino som: \xe2\x80\x9cdet eneste sande pan-europ\xc3\xa6iske casino\xe2\x80\x9d._NEWLINE_I 2017 underskrev 888casino en aftale om at benytte spillemaskiner fra det Berlin-baserede Merkur Interactive Services GmbH, en del af Gauselmann Group. _NEWLINE_888casino er blevet tildelt eCOGRA\xe2\x80\x99s Safe and Fair-godkendelsesm\xc3\xa6rke.\n_START_SECTION_\nUSA\n_START_PARAGRAPH_\nDen amerikanske Kongres gennemf\xc3\xb8rte i oktober 2006 lovgivning, der tvang online-gaming firmaer ud af det amerikanske marked. Dette resulterede i en masseflugt fra det amerikanske marked for disse sider. _NEWLINE_I marts 2013 tildelte Nevadas spillekommission 888casino en licens som et Interactive Gaming Service Provider, hvilket gjorde det til den f\xc3\xb8rste virksomhed, der udelukkende tilbyder online spil med licens fra en amerikansk jurisdiktion._NEWLINE_I januar 2011 vedtog New Jerseys lovgivende forsamling et lovforslag fremsat af Raymond Lesniak, der tillod online spil for statens indbyggere over 21 \xc3\xa5r. I august 2013 underskrev 888casino en aftale med Caesars Entertainment Corporation, gennem gruppens All American Poker Network (AAPN)-sammenslutning med Avenue Capital, der gjorde det muligt for 888casino at tilbyde produkter under eget varem\xc3\xa6rke i New Jersey. 888casino offentligg\xc3\xb8r en uafh\xc3\xa6ngigt revideret m\xc3\xa5nedlig tilbagebetalingsprocent for casinoet og inkluderer heri tilbagebetalingsprocenten for hvert enkelt spil, s\xc3\xa5vel som den samlede totale tilbagebetalingsprocent for 888casino. 888casino\xe2\x80\x99s udbetalingsrate er 95,1\xc2\xa0%. 888casino's payout rate is 95.1%."